فصل يڠ ڤرتام-تام ڤكرجأن كاڤل. اڤابيلا داتڠ كاڤل ايت سمڤأي ك كوالا مك اس مماسڠ مريام علامت كاڤل داتڠ. مك هيلير ڤڠليما كوالا ايت، دڤريقساءي ڤڠليما كوالا، كاڤل دري مينا داتڠ اين دان اڤ نام نخوداڽ دان ببراڤ باڽق اورڠڽ، دان ببراڤ ڤنجڠ لونسڽ دان بوكڽ، دان اڤ مواتنڽ. اڤابيلا سوده تتڤ مك ڤڠليما كوالا ممبري سورت  كڤد شهبندر ممبريتاهو كاڤل ايت مڽاتاكن سڬالا حال إيهولڽ كاڤل ايت. مك اوليه شهبندر دباوا سورت ايت كڤد ڤڠليما بندر، معلومكن ڤد راج. مك اداله ڤڠليما بندر ﴿ه﴾الير درڤد نڬري ڤرڬي ممريقساءي نخودا كاڤل ايت / دان موافقة دڠن ڤڠليما كوالا ڤدحال ٢ مماسوقكن كاڤل ايت ك دالم كوالا سوڤاي تياد ءاراد دان بركنل-كنلن دڠن نخودا ايت سرتا ممباوا هديه اكن نخودا كاڤل ايت درڤد سيريه، ڤينيڠ; تبو، ڤيسڠ دان ڽيور مودا، ايم، باريڠ سڤاتوتڽ. اڤابيلا برتمو شهبندر دان مات-مات دڠن نخودا ايت ممبري هديه اكن كدوانيا سأورڠ سيهيلاي ڤوادم ڤندق. مك  شهبندر دان مات-مات دان ڤڠليما كوالا موافقة مموديقكن كاڤل ايت دان سوروه چاچق جاجر ڤد ڬلوڠ سوڠاي ايت ڤد ڤڠليما كوالا. مك هديه نخودا كاڤل اكن ڤڠليما كوالا كاين كيرا-كيرا سيهيلاي هرڬ سيڤها امس